**5. NAPIREND**

**E l ő t e r j e s z t é s**

**Mindszentkálla Község Önkormányzata Képviselő-testületének**

**2022. június 28-án tartandó nyilvános testületi ülésére**

**Tárgy: Köveskál és Térsége Óvoda Társulás Társulási Megállapodásának módosítása**

**Előterjesztő:** Csombó Zoltán,polgármester

Előkészítette: Nagy Éva ügyintéző,

 **------------------------------ Jogszabállyal nem ellentétes**

 **Előterjesztő aláírása**

 **------------------------------------**

 **Dr. Szabó Tímea**

 **címzetes főjegyző**

Tisztelt Képviselő-testület!

A Veszprém Megyei Pedagógiai Szakszolgálat megkereste Köveskál Község Önkormányzatát, mert a Köveskáli Óvodában a településen lakóhellyel rendelkező sajátos nevelési igényű gyermek jár. Az Intézmény szakmai alapdokumentuma nem tartalmazza a sajátos nevelési igényű gyermek integrált oktatását, ezért a gyermek integrált oktatására (noha jelenleg is ebben az Intézménybe jár) nem jelölhető ki.

A nemzeti köznevelésről szóló 2011. évi CXC. törvény (továbbiakban: Köznev.tv.) 8.§ (3) bekezdése alapján a .. „*A fenntartó az óvodában heti tizenegy órás időkeretben köteles megszervezni a beilleszkedési, tanulási, magatartási nehézséggel küzdő gyermekek fejlesztő, valamint a sajátos nevelési igényű gyermekek egészségügyi, pedagógiai célú habilitációs, rehabilitációs foglalkoztatását.”*

A Köznev. tv. 84.§ (1) bekezdése alapján: *A fenntartó a köznevelési intézmény részére új feladatot az ellátáshoz szükséges feltételek biztosításával állapíthat meg.*

A Köznev.tv.84.§ (3) bekezdése szerint: ***A fenntartó tanítási évben, továbbá - a július-augusztus hónapok kivételével - nevelési évben***

*a) iskolát nem indíthat, továbbá iskolát, kollégiumot,* ***óvodát nem szervezhet át,*** *nem szüntethet meg, fenntartói jogát nem adhatja át,*

*b) iskolai osztályt, kollégiumi csoportot,* **óvodai csoportot nem szerveztethet át,** *és nem szüntettethet meg,*

*c) az iskola, kollégium,* ***óvoda feladatait nem változtathatja meg.***

A Köznev.tv. 84. § (7) bekezdése alapján:***A fenntartó,*** *a tankerületi központ, valamint az állami felsőoktatási intézmény által fenntartott intézmény esetében az oktatásért felelős miniszter* ***legkésőbb az intézkedés tervezett végrehajtása éve májusának utolsó munkanapjáig hozhat döntést***[***422***](https://net.jogtar.hu/jr/gen/hjegy_doc.cgi?docid=A1100190.TV#lbj421id3c70)

*a) a nevelési-oktatási intézmény fenntartói jogának átadásával,*

*b) a nevelési-oktatási intézmény átalakításával, amely történhet:*

*ba) egyesítéssel, amely lehet beolvadás vagy összeolvadás,*

*bb) szétválasztással, amely lehet különválás vagy kiválás,*

*c) a nevelési-oktatási intézmény megszüntetésével,*

***d)***[***423***](https://net.jogtar.hu/jr/gen/hjegy_doc.cgi?docid=A1100190.TV#lbj422id3c70)***a nevelési-oktatási intézmény átszervezésével kapcsolatban****.*

A fent hivatkozott jogszabályokra tekintettel a Társulási Tanács 2022. május 31. napján tartott ülésén elfogadta az Alapító Okirat és a Szervezeti és Működési Szabályzat módosítását.

Az Alapító Okirat módosításának megfelelően szükséges a Társulási megállapodás módosítása is.

A Köveskál és Térsége Óvoda Társulás Társulási megállapodás 6.4. pontja alapján a Társulás véleményezi a Társulási megállapodás módosítását.

A Társulási Tanács 17/2022. (V.31.) KTOT határozatával véleményezte és tudomásul vette a Társulási megállapodás 2022. augusztus 1. hatályú módosítását és a Társulást alkotó önkormányzatok Képviselő-testületeinek elfogadásra javasolta.

**1.Határozati javaslat:**

**……………..Község Önkormányzata Képviselő-testülete a Köveskál és Térsége Óvoda Társulás Társulási megállapodásának 2022. augusztus 1. hatályú módosítását, és az egységes szerkezetét elfogadja.**

**Felelős: ………………..polgármester**

**Határidő: azonnal**